Den vakre bygningen fra 1896 og selve leiligheten med gipsstukkaturer i takene, lysekroner, kakkelovn og et sjarmerende karnapp er en glede å oppholde seg i. Leiligheten passer godt for langtidsopphold, med velutstyrt kjøkken, basisvarer i skapet, god dobbeltseng og et stort og behagelig bad som også har boblebad. Verandaen er liten og svært enkelt møblert, men har fin utsikt, passer for 1-2 personer, og har sol fra tidlig formiddag til solnedgang. Leiligheten ligger i et rolig og flott boligområde med staselige bygninger, veldig hyggelig å gå tur i, og med små, hyggelige kafeer og restauranter. Leiligheten befinner seg fem min. gange fra Frognerparken, 10 min. fra kommunikasjonsknutepunktet, Majorstukrysset, og 10 min. fra shoppingområdet Bogstadveien. Jeg bodde i leiligheten i fem sommeruker og ville gjerne gjort det igjen. Torbjørn er en veldig hyggelig, pålitelig og serviceorientert vert.